Дейвид Дейвис определи поведението на ЕС като " неучтиво " 09.02 . 2018 Свят Британският министър за Брекзит Дейвид Дейвис разкритикува поведението на ЕС относно Брекзит . Причината е изтекъл документ на ЕК , в който се посочва , че Брюксел ще има правото да ограничи достъпа на Лондон до единния пазар по време на преходния период . Този документ е неучтив , посочи Дейвис . Той не е юридически , а политически , добави министърът . Според текста , ЕС трябва да има силата да наказва Великобритания , затваряйки части от Единния пазар за британски компании , ако разрешаването на споровете в Европейския съд се проточи . По - конкретно става въпрос за периода от две години след март 2019 - а , известен като преходен . През това време двете страни ще имат нужните условия за по - плавен процес на развод . Дейвис направи изказването си малко след като премиерът Тереза Мей проведе среща с членовете на комисията в кабинета по Брекзит . На разговорите беше обсъдена визията на Острова относно бъдещите отношения с ЕС . Дейвис заяви , че срещата е била много конструктивна и много неща са били решени , но тепърва предстои да се постигне напредък .